מיכל מוכתר

מיכל (מיקי) מוכתר דניאל-עורי (נולדה ב-25 ביוני 1981) היא שחקנית, מדבבת, וקומיקאית ישראלית. ידועה בשם הבמה והדמות שלה ככוכבת הילדים מיקי. מיכל (מיקי) מוכתר נולדה בשנת 1981 לאבינועם ואילנה מוכתר. מוכתר החלה את דרכה כרקדנית בפסטיגלים בשנים 1995, 1998 ו-2000. היא למדה משחק בבית הספר למשחק בית צבי וסיימה בהצטיינות. בין תפקידיה של מוכתר היו הכבשה שושנה ב"מותק של פסטיבל 3" ובקלטות הילדים "הכבשה שושנה וחברים" ו"הכבשה שושנה בגן האותיות", הבובה פסטי ב"פסטיבל שירי ילדים 2008", וקופיקו בספין אוף "קופיקו חוקי הג'ונגל". כמו כן שיחקה בסרט "חבורת ראש כרוב" המבוסס על שירי קובי אשרת ובעונה השנייה של "קופיקו". לקראת אמצע 2011, מוכתר הוחלפה בידי ליאור דטאוקר בדיבוב העונה השלישית של קופיקו. בתיאטרון שיחקה מוכתר במחזמר "אבניו Q", יחד עם מיכל ינאי ועידן אלתרמן, במחזמר "הרפתקאות דורה והפיראטים" בתפקיד מפת האוצר ובהצגה "הענק וגנו הקסום" עם גלית גיאת וגדי רבינוביץ'. מוכתר השתתפה גם במופע של יובל המבולבל, "כוכב המשאלות". ב-2011 שיחקה בפרק בקומדיית המצבים לנוער "השועלים" של yes, בתור שיילי. מוכתר עסקה בדיבוב באולפני אלרום ודיבבה את איזבלה גרסיה שפירו ב"פיניאס ופרב", את פיל נפיל בסרטי "פו הדב", את צ'אקה ואת גברת פלאקו מולגואקו ב"בית הספר לקיסר המתחיל" ואת מירטל המייללת ב"הארי פוטר וגביע האש". בנוסף, היא דיבבה בסדרות הטלוויזיה״ קופיקו״, "אלרגי למפלצות", "טרוליות", "כוח G", "אמריקן דרגון", "בלשי הטבע", "רובי גלום", "עילי מכבה האש", "טוטלי ספייס", "הכלב והחתולה: המרדף המטורף" ועוד. החל ממאי 2011 היא מגלמת את כוכבת הילדים "מיקי". ביולי 2011 הוציאה DVD, ובמקביל העלתה מופע עמו הופיעה ברחבי ישראל. בחנוכה של אותה שנה כיכבה במופע "גיבורי האור" לצד יובל המבולבל ודוד חיים. בחנוכה בשנת 2012 עלתה הצגת ההמשך "גיבורי האור 2 - הרפתקה בחלל", שגם בה השתתפה. ב-29 בפברואר 2012 השתתפה במחזמר רב משתתפים המבוסס על שירי ה-DVD הראשון והשני שלה. ביולי של אותה שנה יצא דיסק נוסף של מיקי בשם "מיקי בחופשה". ביולי 2013 יצאה סדרה חדשה "מיקי בפארק השעשועים" שכתב אלון גור אריה וביים קובי מחט. בדצמבר של אותה שנה השתתפה מוכתר בהצגה חדשה בשם "הגיבורים" לצד דוד חיים, רועי עוז (בתפקיד רוי בוי) וליאור דטאוקר (בתפקיד קופיקו). בשנת 2014 השתתפה מוכתר בהצגה חדשה בשם "גיבורי האור הדור הבא" לצד ליאור דטאוקר (קופיקו) ולצד רועי עוז (רוי בוי). ביולי 2015 יצאה סדרה חדשה בשם "מיקי בספארי". באותה שנה הופיעה שוב במופע "גיבורי האור משימה מהשקמה". בפסח 2016 השתתפה בהצגה "אקסטרים על גלגלים". בקיץ של אותה שנה יצאה סדרה חדשה בשם "המסעדה של מיקי". בספטמבר של אותה שנה עלתה הצגה "שלגייה ושבעת הגמדים" בכיכוב מוכתר בליווי בית הספר למחול של לימור שולב. בחנוכה של אותה שנה השתתפה מוכתר בהצגה חדשה בשם "גיבורי האור עושים ניסים ונפלאות" לצד ליאור דטאוקר (קופיקו) ולצד רועי עוז (רוי בוי). ב-13 בנובמבר 2017 התארחה בסדרת הילדים החדשה "המלון של פיני". ב-28 ביוני 2018 עלתה סדרת הילדים החדשה שלה "מיקי בקרקס" ב-yesVOD kids. ביולי נכנסה לבית "האח הגדול" למופע קצר עם דיירי הבית. בחנוכה של אותה שנה השתתפה מוכתר בהצגה "עולם האגדות" לצד ליאור דטאוקר (קופיקו) ולצד רועי עוז (רוי בוי), לינור אברג'יל, לביא קגן (קוגומלו), קובי פרץ ונתן נתנזון. השתתפה במופע "מותק של פסטיבל" בשנים 2019, 2021, 2022 ותשתתף גם בשנת 2024. בשנת 2022 שיחקה במחזמר פרי עטה המבוסס על הסיפור "הבית של יעל". בשנת 2023 שיחקה את שלגיה במחזמר המבוסס על האגדה "שלגיה ושבעת הגמדים". מוכתר נולדה כבת בכורה לאילנה ואבינועם מוכתר, ולה שלושה אחים קטנים. ב-4 במרץ 1996 נפטר בפתאומיות אחיה השני תום בגיל שש כתוצאה מהתפוצצות עורק בגזע המוח. במאי 2013 שודרה כתבה על התמודדותה עם סרטן בלוטת התריס ממנו החלימה. ב-2017 הופתעה בהצעת נישואים על ידי בן זוגה המפיק אריק עורי, המבוגר ממנה ב-14 שנים, בסוף ההצגה "מיקי - עליסה בארץ הפלאות", והשניים התחתנו. לזוג בת ובן. בנובמבר 2021 חשפה אחרי 15 שנים שעברה תקיפה מינית על ידי אמרגן מוכר. מיכל מוכתר, ברשת החברתית פייסבוק מיכל מוכתר, ברשת החברתית אקס (טוויטר) מיכל מוכתר, ברשת החברתית אינסטגרם מיכל מוכתר, ברשת החברתית טיקטוק מיכל מוכתר, סרטונים בערוץ היוטיוב מיכל מוכתר, במיזם "אישים" לתיעוד היצירה הישראלית מיכל מוכתר, במסד הנתונים הקולנועיים IMDb (באנגלית) מיכל מוכתר, באתר "אידיבי", מאגר הידע העברי לקולנוע ישראלי ועולמי גדעון אוקו, ‏"גם אני רוצה שיחבקו אותי", באתר ‏מאקו‏, 17 במאי 2013 אטילה שומפלבי, "הבת שלי כל הזמן רואה אותך ביוטיוב", באתר ynet, 10 בדצמבר 2015 דינה חלוץ, איך הפכה מיקי מפתח תקווה למעצמת בידור ושיאנית יוטיוב, באתר ynet, 19 בינואר 2016 צפו בהופעה המלאה: מיקי כוכבת הילדים הגיעה לאולפן השקוף, באתר וואלה, 7 באוגוסט 2016 סמדר שיר, "אילו הפכתי לאמא בגיל צעיר יותר, אולי הייתי חוטפת דיכאון שאחרי לידה", באתר "ידיעות אחרונות", 22 באוגוסט 2017 שיר זיו, מיקי קמה, באתר ישראל היום, 16 בנובמבר 2017 קיץ ברבנר, ‏כאב, צחוק ואמונה באלוהים: ציפי שביט ומיקי מוכתר בראיון בין דורי, באתר מעריב אונליין, 20 באפריל 2019 שיר זיו, מיקי כוכבת הילדים: "אחי תום נפטר בפורים, והיום לשמח ילדים זה טיפול בפצע שלי", באתר ישראל היום, 10 במרץ 2022 אפרת וכטל, ‏הילדים שלי גאים שאמא שמה בכלא את הגננת שהתנהגה לא יפה, באתר ‏מאקו‏, 7 באפריל 2022 ברוריה אבידן-בריר, מיקי מוכתר: להתנצל כי הבראתי מהסרטן?, באתר nrg‏, 8 בדצמבר 2013 רתם איזק, האמרגן ליווה אותי לדלת, ידיעות אחרונות, גיליון 25239, 4.11.2021, עמ' 28